Т.Д. – Два. Прычым лічыў гэта аптымістычным прагнозам-жаданьнем. Шчыра кажучы, вельмі хацелася пабачыць радасьць нашых сонечных прыгажунь біятланісткі Дашы Домрачавай і фрыстайлісткі Ассоль Сьлівец. Ну, хаця б адной з іх. І радасьць абедзьвюх пабачыць сапраўды давялося. Толькі крыўдна, што Ассолевая выдатная, на мяжы магчымасьцяў, праца мэдаля не прынесла: яна стала, язык не паварочваецца сказаць слова “толькі”, чацьвёртай – па-за кітайскімі “ламбарджыні” і аўстралійкай. Наколькі ведаю, падчас вашага чатырохдзённага візыту ў Ванкувэр быў запланаваны і візыт на “кіпарысавыя” схілы кваліфікацыі экстрэмальных аэра-жанчын?